CELEX: 62019CB0554
Language: sk
Date: 2020-06-04 00:00:00
Title: Vec C-554/19: Uznesenie Súdneho dvora (desiata komora) zo 4. júna 2020 – (návrh na začatie prejudiciálneho konania, ktorý podal Amtsgericht Kehl – Nemecko) – trestné konanie proti FU (Návrh na začatie prejudiciálneho konania – Priestor slobody, bezpečnosti a spravodlivosti – Nariadenie (EÚ) 2016/399 – Kódex schengenských hraníc – Články 22 a 23 – Zrušenie kontrol na vnútorných hraniciach schengenského priestoru – Kontroly v rámci územia členského štátu – Opatrenia, ktoré majú rovnaký účinok ako hraničné kontroly – Zisťovanie totožnosti osoby v blízkosti vnútornej hranice schengenského priestoru – Možnosť kontroly bez ohľadu na správanie dotknutej osoby a na existenciu mimoriadnych okolností – Vnútroštátny rámec upravujúci intenzitu, frekvenciu a selektívnosť kontrol)

31.8.2020   
            
            
               SK
            
            
               Úradný vestník Európskej únie
            
            
               C 287/20
            
         
      Uznesenie Súdneho dvora (desiata komora) zo 4. júna 2020 – (návrh na začatie prejudiciálneho konania, ktorý podal Amtsgericht Kehl – Nemecko) – trestné konanie proti FU
      (Vec C-554/19) (1)
      
      (Návrh na začatie prejudiciálneho konania - Priestor slobody, bezpečnosti a spravodlivosti - Nariadenie (EÚ) 2016/399 - Kódex schengenských hraníc - Články 22 a 23 - Zrušenie kontrol na vnútorných hraniciach schengenského priestoru - Kontroly v rámci územia členského štátu - Opatrenia, ktoré majú rovnaký účinok ako hraničné kontroly - Zisťovanie totožnosti osoby v blízkosti vnútornej hranice schengenského priestoru - Možnosť kontroly bez ohľadu na správanie dotknutej osoby a na existenciu mimoriadnych okolností - Vnútroštátny rámec upravujúci intenzitu, frekvenciu a selektívnosť kontrol)
      (2020/C 287/29)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht Kehl
      
         Účastník trestného konania pred vnútroštátnym súdom
      
      FU
      
         za účasti: Staatsanwaltschaft Offenburg
      
         Výrok
      
      Článok 67 ods. 2 ZFEÚ, ako aj články 22 a 23 nariadenia Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc), sa majú vykladať v tom zmysle, že nebránia vnútroštátnej právnej úprave, ktorá policajným orgánom príslušného členského štátu zveruje právomoc, aby v pásme širokom až 30 km od štátnej hranice medzi týmto členským štátom a inými štátmi schengenského priestoru na účely zabránenia alebo zamedzenia nedovoleného vstupu na územie uvedeného členského štátu alebo pobytu na tomto území, prípadne na účely prevencie pred určitými trestnými činmi, ktoré smerujú proti bezpečnosti hraníc, zisťovali totožnosť každej osoby bez ohľadu na jej správanie a na existenciu mimoriadnych okolností, pokiaľ je zjavné, že táto právomoc je vymedzená spresneniami a obmedzeniami, ktoré sú dostatočne podrobné, pokiaľ ide o intenzitu, frekvenciu a selektívnosť vykonávaných kontrol, a zaručujú tak, že vykonávanie uvedenej právomoci v praxi nemôže mať rovnaký účinok ako hraničné kontroly, čo však musí overiť vnútroštátny súd.
      
         (1)  Ú. v. EÚ C 357, 21.10.2019.